ming030890/wiki-yue-high-quality huggingface dataset:
將軍澳新市鎮

將軍澳新市鎮係香港嘅第三代新市鎮之一，屬於西貢區，位於觀塘同埋清水灣之間。發展可以追溯到1980年代中，人口亦由當初嘅唔夠一萬，迅速增加到而家大概40萬。隨住將軍澳嘅不斷發展，區內房屋、學校、社區、康樂設施同交通網絡亦逐步發展，地下鐵路將軍澳綫通車後，將軍澳新市鎮嘅對外交通更加完善。

地理
成個將軍澳新市鎮大部份土地都係由填海得來，除咗近山同較早開發嘅土地以外，其他地方大多數都係靠堆填得來，而將軍澳填海區亦係以前全香港最大型垃圾堆填區，但而家已經填滿晒，所以只收集可以用喺堆填區表面嘅建築廢料，而唔再接收屋企垃圾。
將軍澳新市鎮可以分為八個區域，包括寶林、翠林、坑口、將軍澳市中心、調景嶺、小赤沙、大赤沙同埋百勝角。新市鎮入面最早開發嘅係翠林、康盛花園一頭，之後到寶林、景林一頭。1990年代中，等坑口一帶嘅原居民遷走之後，政府喺當地起厚德邨，並用嚟安置原本住喺調景嶺同牛頭角臨屋區嘅居民。將軍澳市中心一頭嘅尚德邨、唐明苑等喺1990年代後期先開始入伙，嗰時開始發現新填海區嘅土地有唔平均沉降問題。而調景嶺喺所有居民搬走之後就拆晒所有樓，開始移山填海工程，係宜家將軍澳最新發展嘅地方。目前，嗰區重有將軍澳南（寶盈花園對出空地）及清水灣半島（地理上並唔喺清水灣）兩處重未發展。而將軍澳啲地主要係攞嚟發展房屋及社區設施。
寶林、翠林、坑口、將軍澳市中心、調景嶺基本上都屬於住宅區，有公屋、居屋同埋私人屋苑。喺屋苑基座通常設有商場，方便區內人士購物。
小赤沙則設有港鐵將軍澳車廠。
大赤沙北部，就設有將軍澳工業邨。

歷史
喺寶林及坑口一帶發展之時，將軍澳被規劃成新市鎮，所以區內有唔少單車徑及康樂設備。但自從區內嘅新填海地進一步發展，為避免居民生活太依賴觀塘，政府改變規劃，將整個將軍澳區按市區嘅模式重新規劃。現時唔少市民都發現區內嘅設計比較奇怪，分區之間似被切開，連接唔係太方便。呢啲都係規劃轉變嘅影響，亦有觀點認為係回歸後各種政治目標（好似八萬五建屋計劃）等所引致。
目前將軍澳最大私人屋苑係新都城，分三期起，共有21座。而平均樓價最高嘅已入伙私人屋苑計有蔚藍灣畔、維景灣畔同埋君傲灣。寶康路近將軍澳廣場對出嘅運動場喺2009年東亞運動會進行時啟用。

交通
將軍澳主要嘅公共交通工具係港鐵同埋巴士。由於將軍澳基本上冇乜公司同埋工商業區，所以對外交通需求彈性仲低過其他新市鎮，對外道路容易出現擠塞。
地鐵（家下嘅港鐵）將軍澳綫喺2002年8月18號通車，全線設有8個車站，其中調景嶺站、將軍澳站、坑口站、寶琳站、康城站5個站都位於將軍澳，本線可以轉乘地鐵嘅觀塘綫同埋港島綫。現時將軍澳大部份居民都會搭港鐵外出，尤其係去九龍同埋香港島嘅會明顯。
將軍澳嘅巴士線主要分兩部份，寶林、翠林、景林、坑口等地巴士線由九巴經營，而調景嶺同埋將軍澳南就係由新巴經營。首條為配合將澳新市鎮發展而開辦嘅巴士路線係93A（1987年開辦），來往寶林同埋觀塘碼頭。其後九巴喺將軍澳北面先後開辦多條巴士線，全部以93系、95系、98系同埋29x系作為路線冧巴。而首條投入服務嘅新巴將軍澳專線係796X，來往將軍澳港鐵站同埋尖沙咀東(現時)，其後嘅新巴專線，除咗797M、798同埋792M之外，其餘都係796系，並在冧巴後面加英文字母。
現時有以下交通工具服務將軍澳或經過將軍澳：
港鐵
觀塘綫：調景嶺
將軍澳綫：調景嶺、將軍澳、坑口、寶琳、康城
巴士
小巴
綠色專線小巴
的士
市區的士可以行晒將軍澳所有地區
新界的士可以入坑口站，將軍澳醫院，環保大道，石角路同埋銀澳路

工業
將軍澳工業邨
内文：將軍澳工業邨
將軍澳工業邨位於將軍澳嘅東，係香港第三個工業邨，於1995年啟用。同另外兩個工業邨（大埔同元朗）唔同，將軍澳工業邨只容許一啲冇污染性同高科技行業設廠。不過，啟用時正值香港製造業「日落西山」，所以真正喺將軍澳工業邨設廠嘅並唔多，唔少土地都係空置。
將軍澳水上活動中心

將軍澳水上活動中心係香港康樂及文化事務署準備起嘅水上康樂設施，位置喺新界西貢區將軍澳，佔地約莫1.35公頃。
水上活動中心設備包括有教室、存放救生艇、訓練艇同水上活動器材嘅倉庫、更衣室、洗手間、包埋急救室同瞭望站嘅服務主樓、做岸上活動嘅平台、戶外淋浴設施、供船艇進入水道嘅下水道、看台同單車停泊處，重有龍舟設施。
將軍澳游泳池

將軍澳游泳池（英文：Tseung Kwan O Swimming Pool），係香港新界西貢區嘅一個公眾游泳池，喺將軍澳寶琳運隆路9號，由康樂及文化事務署管理。
塞班

塞班（英文：Saipan），係西太平洋馬里亞納群島嘅最大島，亦係美國屬地北馬里亞納群島嘅行政中心，兼係出名度假勝地。
海景
夜景
塞盧斯禁獵區

塞盧斯禁獵區係坦桑尼亞一個禁獵區，喺國土南面，佔地50,000平方公里，經已被列入聯合國教科文組織世界自然遺產。
塞納-馬恩

塞納-馬恩（法文：Seine-et-Marne）係法國法蘭西島其中一個省，編號77，首府默倫。
塞琉古帝國

塞琉古帝國係美索不達米亞一個古國，前312年由馬其頓王國分出嚟，前63年畀羅馬共和國滅國。
塞納-聖但尼省城際客運

塞納-聖但尼省城際客運係法國塞納-聖但尼省嘅城際客運系統，由法國交通發展集團嘅TRA公司經營，所以大家都叫佢TRA公交。
塞納河

塞納河（法文：La Seine）係法國第二大河，流經巴黎。全長780公里，流域面積7.8萬平方公里。
塞納河巴黎沿岸有好多橋，亦有好多著名嘅景點。比如巴黎鐵塔、榮軍院、巴黎聖母院、羅浮宮等等。
塞爾赫斯特公園球場

塞爾赫斯特公園球場（Selhurst Park）係英國倫敦克羅伊登區一座足球場，係英超足球會水晶宮足球會嘅主場球場。
維基同享有多媒體嘅嘢：Selhurst Park
呢篇塞爾赫斯特公園球場係同足球有啦掕嘅楔位文章，重未搞掂嘅。麻煩你幫手補充佢嘅內容。
塞琉古一世

塞琉古一世（Seleucus I Nicator，前358年—前281年）係塞琉古帝國開國皇帝，前305年到前281年在位。
小行星379

小行星379（379 Huenna），係太陽系小行星帶嘅一粒小行星，喺1894年1月8號發現。
小行星381

小行星381（381 Myrrha），係太陽系小行星帶嘅一粒小行星，喺1894年1月10號發現。
小行星386

小行星386（386 Siegena），係太陽系小行星帶嘅一粒小行星，喺1894年3月1號發現。
小行星378

小行星378（378 Holmia），係太陽系小行星帶嘅一粒小行星，喺1893年12月6號發現。
小行星380

小行星380（380 Fiducia），係太陽系小行星帶嘅一粒小行星，喺1894年1月8號發現。
小行星383

小行星383（383 Janina），係太陽系小行星帶嘅一粒小行星，喺1894年1月29號發現。
小行星384

小行星384（384 Burdigala），係太陽系小行星帶嘅一粒小行星，喺1894年2月11號發現。
小行星385

小行星385（385 Ilmatar），係太陽系小行星帶嘅一粒小行星，喺1894年3月1號發現。
小行星387

小行星387（387 Aquitania），係太陽系小行星帶嘅一粒小行星，喺1894年3月5號發現。
小行星382

小行星382（382 Dodona），係太陽系小行星帶嘅一粒小行星，喺1894年1月29號發現。
基本相互作用

基本相互作用，或者叫基本作用力、基本力，係物質之間四種最基本嘅相互作用，分別係強相互作用、弱相互作用、電磁力同重力。
基本羣

基本羣（英文：fundamental group）係代數拓撲入面嘅基本概念，一個空間嘅基本羣係個空間入面嘅圈模以同倫關係組成嘅羣，羣嘅運算就係將兩條路徑駁埋一齊，由法國數學家龐加萊首先提出同研究。一個拓撲空間嘅基本羣會寫做，有得推廣去高啲嘅同倫羣。
基本胃酸輸出

基本胃酸輸出（英文：basal acid output，BAO）係指一個個體響指定時間之內分泌嘅最少胃酸數量。正常成年人參考值係 2 到 5 微當量/鐘頭。佢通常用嚟診斷各種腸胃病，比如胃潰瘍或者胃泌素過盛症。
基本粒子

基本粒子係指啲人認知嘅構成物質最細最基本嘅單位。但係因為物理學不斷嘅發展，人類對物質構成嘅認知逐漸咁深入，因為咁，基本粒子嘅定義隨時間亦都係有變嘅。目前喺粒子物理學入面，標準模型理論認為嘅基本粒子可以分為夸克、輕子、規範玻色子和希格斯粒子四大類。標準模型理論之外都有理論認為可能存在質量非常之大嘅超粒子。
基本粒子列表

基本粒子定義嘅變化
傳統上（20世紀前、中期）嘅基本粒子指質子、中子、電子、光子同各種介子，係當時人類所能探測嘅最小粒子。而現代物理學發現咗質子、中子、介子都係由更加基本嘅夸克同膠子構成。同時人類亦發現咗性質同電子類似一系列嘅輕子，重有性質同光子、膠子類似嘅系列規範玻色子，係現代物理學所理解嘅基本粒子。

分類
費米子
夸克
目前嘅實驗顯示共存在6種夸克（quark），同佢地各自嘅反粒子。6種夸克又可分為3「代」。他們係
第一代：u（上夸克） d（下夸克）
第二代：s（奇異夸克） c（粲夸克）
第三代：b（底夸克） t（頂夸克）
另外值得指出嘅係，他們之所以未能被早期嘅科學家發現，原因係夸克決唔會單獨存在（頂夸克例外，但係頂夸克太重而衰變又太快，早期嘅實驗無法製造出嚟）。他們係成對嘅構成介子，或者3個一齊構成質子同中子這一類嘅重子。呢種現象稱為夸克禁閉理論。就係早期科學家誤以為介子同重子係基本粒子嘅原因。
輕子
共存在6種輕子（lepton)同佢地各自嘅反粒子。其中3種是電子同同它性質相似嘅μ子同埋τ子。而呢三種各有一個相伴嘅中微子。他們都可以分為三代：
第一代：e（電子） νe（電子中微子）
第二代：μ（μ子） νμ（μ子中微子）
第三代：τ（τ子） ντ（τ子中微子）
玻色子
規範玻色子
係一類係粒子之間起媒介作用、傳遞相互作用嘅粒子。之所以佢地稱為「規範玻色子」，係因為佢地同基本粒子嘅理論楊-米爾斯規範場理論有好密切嘅關係。
自然界一共存在四種相互作用，因此規範玻色子都可以分成四類。
引力相互作用：引力子（graviton）
電磁相互作用：光子（photon）
弱相互作用（令原子衰變都可以相互作用）：W 同 Z 玻色子，共有3種：W + ,W − ,Z0
強相互作用（夸克之間嘅相互作用）：膠子（gluon）
粒子物理學已經證明電磁相互作用同弱相互作用來源係宇宙早期能量極高時嘅同一種相互作用，稱為「弱電相互作用」。有好多粒子物理學家猜想係更早期宇宙更高能量（普朗克尺度）時好可能呢四種相互作用全都係統一嘅，呢種理論稱為「大統一理論」。但係目前因為加速器能夠達到嘅能量相對普朗克尺度仍然非常低，所以好難驗證。而大統一理論目前主要嘅發展方向係超弦理論。
希格斯粒子
希格斯粒子(Higgs)係粒子物理標準模型中唯一重未喺加速器上產生出來嘅粒子。粒子物理學家們認為希格斯粒子同其他粒子嘅相互作用令其他粒子具有質量。相互作用越強質量就越大。希格斯粒子本身質量極之大，目前嘅加速器能量還無法達到，而理論嘅計算也比較困難。物理學家們普遍希望能夠喺2008年將要開始運行嘅大型強子對撞器上產生出希格斯粒子。
標準模型預言存在2種希格斯粒子：H + 和H0，但係都有好多科學家提出其他嘅可能性。

標準模型理論以外嘅理論性粒子
超對稱粒子
除咗以上實驗已經證明嘅基本粒子之外，理論粒子物理學家為左解釋某現有理論無法解釋嘅實驗現象，而猜想我地嘅宇宙中可能存在超對稱粒子。佢地質量非常大（相對一般粒子如質子而言），因此現有嘅加速器還冇法子製造佢地。但係因為量子漲落嘅存在，因此佢地可能係非常短嘅時間間隔內同非常小的機率下同我地可見嘅粒子發生相互作用，因此佢地可以間接探測到。目前每種粒子都被認為存在對應嘅超對稱粒子。並且被用來解釋某物理現象。例如夸克嘅超對稱粒子用來解釋正反粒子數目嘅不對稱，以及中微子嘅超對稱粒子解釋中微子的質量如此之小（但不是0）嘅原因，等等。
假想嘅粒子
假想嘅粒子，僅僅係理論學家嘅假想，而基本冇確切嘅實驗根據，因此可能宇宙中根本就唔存在。粒子嘅提出或者只係為咗畀某啲現有的現象作一種可能嘅解釋，或者僅僅係粒子如果存在亦都唔會破壞現有嘅物理定律，因此我地估冇理由相信佢哋一定唔存在。例如某啲科學家認為佔宇宙總能量約25%嘅「暗物質」，就係一種同其他物質作用極其微弱但係有質量嘅粒子(WIMP)。此外都有一啲理論研究某啲速度永遠達到光速的速子，以及磁單極子或者加速子等等。
基本英文

基本英文（英文：Basic English）係一種人工語言，基於英文嘅一種簡化版本而產生，由奧格登（Charles Kay Ogden）創造。佢話，學英文要7年，學世界語要7個月，而學基本英文淨係要7個禮拜。
基本英文版嘅維基百科，自由嘅百科全書
德慶

德慶喺中國廣東，家下係肇慶市下一縣，叫德慶縣。大宋時叫德慶府，以示「因德致慶」。大清時係個州，叫德慶州。民國元年，1912年改為縣，叫德慶縣。

山
德慶西北有香山，又叫利人山。而東北有西源山。

水
德慶南便有西江由封川入，東流過錦石山叫錦水，又向東行同淥水合，過州治，端溪水南流入來。再向東過南江口，合埋馬墟水、悅城水。悅城水上源叫靈溪，又叫靈陵水，東北入高要。

史
大清有悅城巡司。又有德慶驛。重有舊壽康驛，不過廢咗。
德意志銀行

德意志銀行（德文叫Deutsche Bank AG，紐交所：DB），係一間跨國嘅銀行，佢嘅總部喺德國嘅法蘭克福。用收入同利潤來計，佢係世界上最大嘅投資銀行。
德拉克馬

德拉克馬（δραχμή，符號係₯）係古希臘同埋現代希臘嘅貨幣單位。舊時喺好多個希臘城邦同埋國家流行；喺現代，德拉克馬喺1832年做咗希臘嘅法定貨幣，一路到2002年1月1號歐羅正式流通，1歐羅等於340.750希臘德拉克馬。
德拉巴爾卡

德拉巴爾卡（Pedro Calderón de la Barca，1600年1月17號—1681年5月25號）係西班牙作家，主要創作戲劇作品，係西班牙黃金時代其中一位重要嘅作家。
德意志銀行雙塔

德意志銀行雙塔（粵拼：dat1 ji3 zi3 ngan4 hong4 soeng1 taap4；德文：Zwillingstürme der Deutschen Bank／Hauptverwaltung Deutsche Bank AG），簡稱德銀雙塔（dat1 ngan4*2 soeng1 taap4），佢係德國黑森法蘭克福入面嘅一棟雙塔摩天大廈，德意志銀行嘅總部都響呢度。呢兩棟大樓有時都俾法蘭克福當地人話成「現金卡」（德文：Soll）同「信用卡」（德文：Haben）係因為呢兩個詞喺德國嘅商業場合入面，成日都用喺德國人嘅口語嗰邊。

負責方
呢間大廈係由3位德國建築師——華特·哈尼克、哈因茨·沙伊德同約恆尼斯·舒密特一齊嚟負責設計，Grontmij BGS設計公司嚟負責構造設計，德意志銀行嚟負責管理。

逳手同落成時間
德意志銀行雙塔喺1978年起，1984年起好。
德拉省

德拉省（مُحافظة درعة‎）係敘利亞嘅一個省，首府係德拉。成個省面積3730平方公里，2011年人口有102萬幾人。
德拉諾埃

貝特朗 德拉諾埃（法文：Bertrand Delanoë，1950年5月30號—）係巴黎市長同法國社會黨員。
德拉諾埃喺突尼斯出世，後生跟住阿爸阿媽去到法國。從廿三歲起從政。1973年佢成為艾瓦恩社會主義聯盟嘅書記。1977年入選巴黎市議會。1993年成為巴黎市社會黨嘅阿頭。1995年成為法國參議院外交同國防委員會嘅書記。
2001年3月18號，當選巴黎市長，成為1871年巴黎公社以來第一個左翼政黨市長。德拉諾埃嘅當選有幾個因素：第一係因為當時右派政黨分裂，兩個選手互不相讓導致佢哋選民分裂，第二係因為法國綠黨支持佢。
德拉諾埃當選市長後其政治主要目標提高市區內嘅生活條件，減低污染，解決交通擠塞同起人行專區。
德拉諾埃係法國第一個公認自己係同性戀嘅政客。佢喺1999年一次電視採訪之中『出櫃』。德拉諾埃並冇積極參加同性戀組織嘅政治活動，但係希望佢「出櫃」去消除社會嘅一尐偏見。2002年10月5號德拉諾埃喺巴黎一個慶祝會上遇刺。佢嘅刺客對警察講行刺佢嘅原因係「因為唔鍾意政客，尤其是同性戀者」。兩個星期後好返出院。
2008年3月16號連任巴黎市長，任期至2014年。
大興郡

大興郡（韓文：대흥군／大興郡 Taehŭng gun */?）係朝鮮民主主義人民共和國平安南道嘅一個郡。
大興安嶺

大興安嶺（粵拼：daai6 hing3 on1 ling5；傳統蒙文：ᠢᠬᠬᠵᠠᠨᠭᠠᠨᠶᠨᠦᠷᠦᠦ，中蒙聯合轉寫：Ih Hjangany nuruu；斯拉夫蒙文：Их Хянганы нуруу，拉丁化：Ix Xjankanʊ nʉrʉʉ），中國古代時又叫大鮮卑山（daai6 sin1 bei1 saan1），係中國東北嘅山脈，亦係中國大陸面積最大嘅林區兼中國最主要嘅林業基地之一，位置喺黑龍江省北邊同內蒙古東北邊。

概況
山脈係西北至東南走向，西北邊喺黑龍江邊，中國同俄羅斯交界開始，一直去到西林木河上游嘅谷地為止。全長大約1,200公里，闊200～300km，最闊有306km，最窄得97km；平均海拔1100～1400m，最高嘅黃崗梁有2,035米。氣候方面，雖然東南坡喺夏天時有海洋季風影響而比較多雨落，但西北坡好少雨落，成為森林同草原嘅分界線。而山坡北邊係密密麻麻嘅大樹林，有25萬km²，直呈跨7個緯度咁多。森林覆蓋率達到62%。

資源
大興安嶺嘅資源都好多下，自古有出產黃金而出名，而家有生產好多優質嘅木材而出名。目前有好多條鐵路入林區，將大興安嶺成為中國緊要嘅木材產地同森林工業基地。入面主要種咗紅松、水曲柳、落葉松、白樺同山楊等比較出名嘅樹種，有啲樹生到成60幾米咁高。

大興安嶺火燭
内文：1987年大興安嶺山火
1987年5月6號，黑龍江省大興安嶺地區發生咗山林大火，面積足足燒咗一個蘇格蘭咁大嘅領土面積，甚至波及到蘇聯（今日嘅俄羅斯）1200萬英畝嘅樹林，佢係1949年中華人民共和國成立之後最嚴重嘅山林大火。大火喺1987年6月4號被救熄，根據調查得知，呢場山火係當地林業工人亂咁掟未熄嘅煙頭而引起。
大興寺 (海南郡)

大興寺 (海南郡)係個喺韓國嘅世界遺產，登錄喺聯合國教科文組織嘅世界遺產名錄。
大興體育館

大興體育館，香港室內體育館之一，喺屯門青松觀路三十八號，隔馬路為大興邨，英文叫Tai Hing Sports Centre。行政上歸屯門區。設施有籃球場、排球場、投球場、羽毛球場、壁球場、乒乓球檯、活動室、舞蹈室、健身室。
主場一九八七年一月五號開張，而壁球場一九八八年一月二號開張。館歸康樂及文化事務署管，主場二〇〇六年一月翻新過。

設施
地下有乒乓球室兩間、舞蹈室、看台，以及多用途主場。主做得籃球場兩個、或排球場兩個、或羽毛球場八個。一樓有會議室、健身室同多用途活動室。
有收費及訂場處、會議室、救傷室、洗手間、更衣室同貯物室。有停車場同單車停泊位。
多用途主場
多用途主場看台
大興（北）站

大興（北）站（粵拼：daai6 hing1 bak1 zaam6；英文：Tai Hing (North) Stop）係輕鐵嘅鐵路車站，代號212，屬於單程車票第2收費區（507田景方向屬最後一個單程車票第2收費區），共有3個月台，共有2條輕鐵路線途經呢個站。呢個站為大興北及週邊地區居民提供服務。
車站設有3個月台，其中1個係專用月台，設有掉頭方向路軌，可以畀列車緊急掉頭用。1號同2號月台側邊嘅一段路軌係鋪面路軌，同汽車共用。汽車可以喺路軌上面行過，但唔可以停車。

車站歷史
本站原先係初期輕鐵輔助支線504（友愛至大興（北））嘅總站。
大興（南）站

大興（南）站（粵拼：daai6 hing1 naam4 zaam6；英文：Tai Hing (South) Stop）係輕鐵車站，代號220，屬於單程車票第2收費區，共有2個月台，有2條香港輕鐵線經呢個站，為大興南同埋週邊地區居民提供服務。
車站原本設有輕鐵客務中心，但由於使用率低，喺2008年8月11號閂咗，市民可以改去隔幾個站嘅輕鐵良景客務中心。月台側邊嘅一段路軌係鋪面路軌，同汽車共用。汽車可以喺路軌上面行過，但唔停得車（停交通燈除外）。
尺

尺，唐人度制，度長短，一尺有十寸，一丈有十尺。而實制長度，因時而異，因地而異，因行業而異。由古至今，一尺愈來愈長。現今有萬國標準，米。尺因而少用。

各國準測
呢度只係約數，實際可有差異。

商
商一尺，零點一五八米。

周
周一尺，零點二三一米。

秦
秦一尺，零點二三一米。

漢
漢一尺，零點二三一米。

魏
魏一尺，零點二四二米。

晉
晉一尺，零點二四二米。
南渡後，零點二四五米。

南朝
各國有異，一尺爲零點二四五米。

北朝
各國有異，一尺爲零點二九六米。

隋
隋一尺，零點二九六米。

唐
唐分大尺小尺。
小尺一尺，零點三零零米。大尺，零點三六零米。

宋
宋一尺，零點三一二米。

元
元一尺，零點三一二米。

明
明分裁衣尺、量地尺同營造尺。
裁衣一尺，零點三四零米。量地一尺，零點三二七米。營造一尺，零點三二零米。

清
清分裁衣尺、量地尺同營造尺。
裁衣一尺，零點三五五米。量地一尺，零點三四五米。營造一尺，零點三二零米。

香港
香港一尺，零點三七一四五米，卽十四又八分之五吋。
尺蛾科

尺蛾科（學名：Geometridae），又叫尺蠖蛾科，係鱗翅目尺蛾總科之下嘅其中一個有大量成員嘅科，下計有3.5萬個物種。幼蟲叫尺蠖，又叫蝍𧑙。

語源
尺蛾科嘅學名Geometridae來自希臘語，由「大地」（γη 或 γαια）同「量度」（μέτρων）組成，因為佢嘅幼蟲嘅移動形態好似喺到度緊土地咁。
尼亞佐夫

尼亞佐夫（Saparmurat Niyazov；1940年2月19號—2006年12月21號）係土庫曼政治人，1985年到1991年做土庫曼共產黨中央第一書記，1991年到2006年做土庫曼總統。
尺規作圖

尺規作圖途中唔准靠量角器。

基本畫法
對於一個尺規作圖問題，衹能夠用到下面嘅基本操作去解決，除此之外嘅操作（比如話喺尺上面畫刻度線）都係唔用得嘅。
知道兩個點，可以用條直線將佢哋連埋；
知道圓心同半徑，可以畫一個圓；
如果已經畫出嘅兩條線相交，可以畫出佢哋嘅交點，又可以細分做直線同直線相交、直線同圓相交、圓同圓相交三種情況。
基本畫法

有限
除此之外，一個尺規作圖問題必須喺有限步之內解決。所以好似取極限之類嘅問題尺規作圖係做唔到嘅。
例如：橢圓上所有嘅點都可以揾到，但係無辦法連續畫出橢圓曲線。
呢段動畫描述古希臘數學家歐幾里得點樣齋靠間尺同圓規畫出正六角形。呢段動畫描述古希臘數學家歐幾里得點樣齋靠間尺同圓規畫出正六角形。 齋靠間尺同圓規條線平分隻角齋靠間尺同圓規條線平分隻角

歷史
睇埋：幾何學史
尺規作圖係幾何學史上非常重要嘅一環：要研究幾何學，就實要做到將啲幾何物體畫出嚟；遠古時代嘅幾何學研究者並冇電腦等嘅現代架生，所以佢哋要（簡化講）整啲原始嘅間尺同圓規，仲要證明到呢啲間尺同圓規真係畫到直線同圓形出嚟；而有咗畫直線同圓形嘅方法，佢哋就要靠呢兩樣嘢畫出更多唔同嘅幾何物體（尺規作圖），噉先至可以研究幾何學。
尺骨

尺骨（粵拼：cek3 gwat1，ulna）係人體上肢嘅骨，喺手指尾側跟、橈骨隔離。
尼亞加拉河

尼亞加拉河（英文：Niagara River）係北美洲中部五大湖地區一條河，連接伊利湖同安大略湖，全長58公里。嗰度最出名嘅自然景觀係尼亞加拉瀑布。
尼亞加拉瀑布

尼亞加拉瀑布（英文：Niagara Falls）又叫尼加拉大瀑布，係響美國同加拿大邊界嘅瀑布。兩國以山羊島為分界線，美國境內叫佢美國瀑布，闊361米，加拿大境內叫佢馬‎蹄形瀑布，闊792米，總闊度1,153米，高52米。佢嘅源頭係尼亞加拉河，長年水頭強勁，觀光遊客不絕。
多羅間俊彥

多羅間俊彥（日文：たらま としひこ，1929年3月24號—2015年4月15號）係日本舊皇族，東久邇宮稔彥王第四個仔、明治天皇最細個孫，後嚟做咗巴西日本人。響未皇籍脫離之前，尊稱為俊彥王。
多胞形

多胞形（Polytope）係多面體嘅廣義化，指一嚿有多塊平坦嘅面或者邊嘅幾何物體。
多系群

多系群（polyphyly）係指一群有多個唔同祖先物種、但因為遺傳上相似而俾人分類做同類嘅生物物種。
多穩態

附圖 1；好似呢幅圖噉嘅視覺現象成日俾人攞嚟做多穩態嘅例子。
多穩態（粵拼：do1 wan2 taai3；英文：Multistability）係多細胞生命系統有嘅一種現象。指個系統有多個穩定嘅均衡點，個系統可以喺呢啲均衡點之間變換，不過均衡點之間嗰啲狀態係唔穩定嘅。

心理應用
睇埋：完形心理學
喺完形心理學（Gestalt psychology）上，多穩態嘅概念可以用附圖 1 噉嘅方式想像：附圖 1 幅影像可以睇成一個花樽，但又可以睇成兩塊人面互相對住；根據廿世紀嘅完形心理學，噉係因為一個睇緊幅圖嘅人腦有兩個均衡點－「將幅圖睇成花樽」同埋「將幅圖睇成兩塊人面互相對住」，而呢兩個均衡點之間嘅狀態係唔穩定嘅，所以個腦傾向一進入呢啲唔穩定嘅狀態，就即刻變換返去是但一個均衡點度；除此之外，個腦唔可以同時處於兩個均衡點，所以受試者會發覺自己冇得「同時將幅圖睇成花樽又睇成兩塊人面」。
多米尼克

多米尼克國（英文：The Commonwealth of Dominica）係中美洲加勒比海島國。佢西北面係瓜德羅普，東南面係馬提尼克，最高峰海拔1447米。
響加勒比海嘅位置
地圖
多米尼克·利華高域

多米尼克·利華高域 （1995年1月9號—） 係克羅地亞職業足球員，司職守門員。而家喺克羅地亞甲組聯賽嘅薩格勒布戴拿模效力。佢都為克羅地亞國家足球隊參加國際賽事。
2022年，係卡塔爾世界盃16強對戰日本隊，互射12碼嘅時候撲出咗三球12碼，帶領球隊入8強。
多細胞生物

多細胞生物係生物嘅其中一個種類，有多過一個細胞，同單細胞生物相對。多細胞生物包括動物、陸生植物同多數真菌，全部都係真核生物。
姜信日

姜信日，係大韓民國嘅一個男藝人同埋演員。
姜北好

姜北好係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
姜其永

姜其永，係大韓民國嘅一個男藝人同埋演員。
姜和成

姜和成（英文：Kang Hwa Seong；韓文：강화성），係韓國音樂製作同編曲人。
姜亞兵

姜亞兵，香港親中派傳媒人，而家係香港大公文匯傳媒集團副董事長兼未來之星同學會主席。

政治立場同言論
佢嘅立場係親中派，曾經喺一啲《文匯報》相關活動入面形容香港反送中運動係黑暴，又支持北京單方面推動《香港國安法》同修改香港選舉制度。另一方面，佢亦有唔少推動香港青少年往內地交流嘅工作，同埋大搞中國國情知識大賽。
姜人傑

姜人傑（粵拼：goeng1 jan4 git6，1948年11月23號—2011年7月19號），江蘇蘇州人。2001年做蘇州市副市長，因為挪用公款罪、受賄罪，喺2011年7月19號上晝畀人執行死刑。
姜卓文

姜卓文（英文：John Chiang, Jr，1995年7月14號—），係香港男藝人，藝人姜大衞同李琳琳個孻仔。2019年佢參加ViuTV搞嘅《全民造星II》，入到50強後止步。
愛華隆機場

愛華隆機場（英文：Avalon Airport；IATA代碼：AVV；ICAO代碼：YMAV）喺澳洲維多利亞州墨爾本同基隆之間，係墨爾本大都會區四個機場中第二繁忙嘅機場。亦都係維多利亞州嘅第二個國際機場。離基隆東北23公里，離墨爾本商業中心區55公里。愛華隆機場有一條跑道，啱晒噴射式客機。而家機場係廉價航空公司捷星航空嘅主要機場，而捷星嘅母公司係澳洲航空，佢哋係愛華隆機場有大型嘅飛機維修設施。
愛蓮泰莉

愛蓮泰莉（英文：Ellen Terry，1847年2月27號—1928年7月21號），係英國女演員，1860年代到1920年代活躍，因為演出過好多套莎士比亞話劇而出名。
大人物合唱團

大人物合唱團（英文：Mr. Big）係美國一隻硬搖滾樂隊，由結他手Paul Gilbert、鼓手Pat Torpey同低音結他手Billy Sheehan組成，喺1988年成立。
大人的童話

《大人的童話》係香港歌手李克勤嘅唱片，喺2023年5月11日推出。
大人

大人（粵拼：daai6 jan4），又叫成年人或者成人，係發育完咗嘅人。法律上，有啲國家夠16歲就叫做「大人」，有啲國家就要夠18歲。社會對大人嘅要求同細路好唔同。一到大人年齡，責任、權利同義務都多過細路好多，例如買酒、買彩票、改名等等。
大仁邦彌

大仁邦彌（1944年10月12號—）係日本足球員，司職後衞，曾經喺1972～1976年間爲日本足球代表隊出場44次。
大仔大女

大仔大女（Firstborn）係父母頭一個生出嚟嘅後代，男嘅叫大仔（文言：長子），女嘅叫大女（文言：長女）。喺古代父權社會入面，大仔有成頭家嘅繼承權。
天秀路公園

天秀路公園，香港公園之一，遊樂場之一，喺天水圍天秀路，英文叫Tin Sau Road Park。行政上歸元朗區。設施有硬地球場、籃球場、單車通道，以及七人足球場。公園開全日。
佔地三公頃九八，於二〇〇八年十二月全面開放。
天秀站

天秀站係香港嘅輕鐵站，代號520，屬於單程車票第5A收費區，喺香港新界元朗天水圍天秀路附近，為慧景軒同埋週邊地區居民提供服務。
天秀路

天秀路（英文：Tin Sau Road）係香港新界元朗區天水圍一條東西向嘅車路，由天葵路去到天影路，長1公里。
寶生如來

寶生如來，又叫寶生佛，係大乘佛教同密宗嘅一位佛，五智如來其中一位，方位係南方。
寶生銀行解款車械劫案

寶生銀行解款車械劫案1984年1月31號喺香港中環開始發生，喺寶生銀行中環分行外一架解款車被持械行劫，匪徒最初逃脫，後來被警察起返所有贓款；其後喺2月5號，由特別任務連圍攻位於大坑浣紗花園嘅賊竇，最終成功拉咗4名匪徒。事件中，兩名特別任務連人員同一名匪徒受傷。

案發經過
1984年1月31號上晝11點幾，一架停泊喺寶生銀行中環分行德輔道中門外嘅解款車被4名匪徒持械行劫，被劫去日本靜岡銀行（日文：靜岡銀行）香港分行準備存入寶生銀行嘅1億4千萬日元紙幣（折合時價逾470萬港元）嘅解款箱同一枝鳥槍。匪徒隨即喺干諾道中截停一架平治房車，並駛去北角方向逃離現場。
警務處隨即派出警車追截，但係一度失去其蹤影。由於疑犯喺香港無案底，因此失措喺砲台山道公園裏面棄車走佬，因此所劫款項都留喺車內。兩個幾鐘之後，警察喺砲台山道發現賊車同全數之前被劫嘅款項；一名警務人員喺北角大坑道一處停車場發現5名匪徒，同匪徒爆發鎗戰，匪徒再截停一架寶馬私家車，並向山頂方向逃離現場。賊車喺駛經電氣道、興發街、砲台山道同浣紗街期間，匪徒喺街頭同警察鎗戰逾60響，當中疑犯流彈擊斃一名20歲少女行人同鎗傷另外兩名途人。
基於案情嚴重，皇家香港警務處懸賞50,000港元，希望將所有匪徒緝拿歸案。
5名匪徒由於冇受傷，亦無隨身攜帶所劫贓款，因此順利混入人群，並且通過喺北角嘅警察封鎖線，喺北角渡輪碼頭分頭走，不過搭咗同一班天星小輪過維多利亞港前往預先喺觀塘準備嘅一座廢氣廠房匿埋。

攻堅行動
1984年2月5號，時值大年初四，警察鎖定位於大坑浣紗街嘅浣紗花園其中一個單位為匪徒嘅賊竇。並掌握咗5名匪徒再次返回事先準備嘅呢個住處補充彈藥再次策謀搶劫作案。警察封鎖成條街，同時出動特別任務連70幾名餘警員圍攻賊竇。特別任務連先用炸藥炸開賊竇嘅鐵閘，施放兩枚煙霧彈後強行攻入，4名匪徒同特別任務連爆發槍戰，雙方駁火60響，匪徒一度嘗試奪門逃出走廊，喺重重深鎖之下無法突圍，最終被特別任務連拘捕。特別任務連喺單位裏面起獲9枝蘇製馬卡洛夫手槍同黑星曲尺手槍、11個彈匣、193發子彈，製毒工具同45公斤咖啡因。兩名特別任務連人員同1名匪徒受傷。

後續
5名被告譚志鵬、梁志遠、吳建東、何國翔同梁國棟，被最高法院原訟庭判處。全體特別任務連人員獲得警務處處長嘉許狀，當中3人獲得英女皇英勇金葉獎。
寶田沙織

寶田沙織（1999年12月27號—）係日本足球員，踢前鋒，曾經喺2019年間為日本女子足球代表隊出場3次。佢代表日本參加過2019年FIFA女子世界盃。
小行星10116

小行星10116，係太陽系小行星帶嘅一粒小行星，圍繞住太陽運轉。
小行星10112

小行星10112，係太陽系小行星帶嘅一粒小行星，圍繞住太陽運轉。
小行星10110

小行星10110，係太陽系小行星帶嘅一粒小行星，圍繞住太陽運轉。
小行星10113

小行星10113，係太陽系小行星帶嘅一粒小行星，圍繞住太陽運轉。
小行星10114

小行星10114，係太陽系小行星帶嘅一粒小行星，圍繞住太陽運轉。
小行星10115

小行星10115，係太陽系小行星帶嘅一粒小行星，圍繞住太陽運轉。
小行星10117

小行星10117，係太陽系小行星帶嘅一粒小行星，圍繞住太陽運轉。
小行星10118

小行星10118，係太陽系小行星帶嘅一粒小行星，圍繞住太陽運轉。
小行星10111

小行星10111，係太陽系小行星帶嘅一粒小行星，圍繞住太陽運轉。
小行星10109

小行星10109，係太陽系小行星帶嘅一粒小行星，圍繞住太陽運轉。
大城學

大城學（粵拼：daai6 sing4 hok6，1973年7月4號—），係日本嘅一個男藝人同埋演員。
大埔

大埔（粵拼：daai6 bou3；英文：Tai Po）係香港新界中北部一個地方，響大埔海西面。大埔以前係鄉郊墟市同漁村，今日係新市鎮。大埔響漢朝之後都有唔少記載，皆因對出個大埔海歷年都係採珠場，係一種好珍貴產物。大埔一度係英國管治全新界中心，設有理民府。分區之後，亦係大埔理民府所在地。今時今日係大埔區核心市區。

地理
大埔係林村河出海之處，係一個沖積平原。起大埔新市鎮之後，面目全非，淨返一啲人工河道，好難睇出舊時地形。

名
大埔，學者傾向原本叫大步或者埗，步嘅係埠嘅另一種寫法，係上落船嘅地方。埔步埗埠係同音，所以可能借音寫做大埔[未記出處或冇根據]。
現時大埔個名來流行一個傳說。話說以前大埔係個森林，陰森恐佈，所以啲人行過都要大步大步咁走，久而久之就叫大步，而讀讀下就變咗大埔。亦有傳因為呢度有野獸，要大步大步咁走。不過呢啲講法可能係以訛傳訛，無從證實。
埔字有好多解釋，平原，墟市，埠頭（埗），無論邊個都啱大埔呢個地方嘅特徵。
大城小事 電影原聲大碟

《大城小事 電影原聲大碟》係電影《大城小事》嘅原聲碟，有4首電影入面嘅歌同16首配樂，由Sony Music發行。
大城小故事

《大城小故事》（英文：Tales of Walled Village）係由香港亞洲電視製作嘅處境喜劇，共265集，每集半個鐘。此劇嘅係大部分演員都有參與另一套處境喜劇《喜有此理》嘅演出，又請到息影多年嘅女星柳影虹參與演出，由於有關收視率上升，因此亞洲電視喺2007年5月決定加碼拍攝四個月至同年嘅10月中，同埋另外此劇依家已取代嘅《喜有此理》成為亞洲電視集數最多嘅電視劇集，大結局嘅一集嘅收視為6點。
同劇演員陳展鵬同李香琴亦相繼拍攝嘅第一輯已取代2005年並參與之《喜有此理》，同年完成之後便即時重返TVB，因此劇係兩位喺亞洲電視嘅最後一部電視劇集作品。
大城王國

大城王國，又譯阿瑜陀耶王國，係古時泰族嘅一個王國，定都大城，1351年由烏通王（又譯拉瑪鐵菩提一世）立國，1767年因為畀緬甸攻陷首都而滅亡。
大城銀行

大城銀行係泰國一間銀行，1945年創立，總部喺曼谷。銀行由華商陳功坤創辦，而家係泰國第五大銀行。
山景（南）站

山景（南）站係香港輕鐵鐵路車站，代號190，屬於單程車票第2收費區，只有1個月台，得1條輕鐵線經呢個站，為山景南周邊地區居民提供服務。
本站同山景（北）站、友愛站一樣，只係單程行車，淨係去山景（北）站，亦係少數完全融入周邊建築嘅輕鐵車站之一，建於山景社康大樓底層，同車路完全分隔，但路軌同一條行人路相交。列車會停喺月台嘅後半部份（拖卡例外），有兩個原因，第一係列車同月台前半部份嘅空隙，比後半部份大，第二係方便山景邨嘅居民用月台後面嘅樓梯或電梯行上山景邨。
山月桂屬

山月桂屬（學名：Kalmia）係杜鵑花目杜鵑花科嘅一個屬。
山景（北）站

山景（北）站係香港輕鐵鐵路車站，代號180，屬於單程車票第2收費區，只有1個月臺，得1條輕鐵線經呢個站，為山景北周邊地區居民提供服務。本站同山景（南）站、友愛站一樣，只係單程行車，淨係去石排站，亦係少數完全融入周邊建築嘅輕鐵車站之一，建於山景社康大樓底層，同行人路、車路完全分隔。

歷史
1987年12月10號，九廣鐵路公司喺山景（北）站舉行首部輕鐵車輛試車典禮。由當時公司主席霍士傑（Mr. Forsgate）喺典禮上為首部輕鐵車輛主持命名儀式。首部輕鐵車輛（編號1004）被命名做「輕鐵先鋒」。
山本健二

山本健二（1965年8月28號—）係日本足球員，司職後衞，效力過市原JEF聯，及NTT関東。
山本凌太郎

山本凌太郎（1998年12月7號—）係日本足球員，打中場位置，效力橫濱FC。
山本和臣

山本和臣 ，係日本嘅一個男配音員。

配音作品一覽
呢個表唔完整，歡迎加料。
山木里惠

山木里惠（1975年10月2號—）係日本足球員，踢後衞，曾經喺1993～1999年間為日本女子足球代表隊出場50次，入咗3球。佢代表日本參加過1995年FIFA女子世界盃、1996年夏季奧林匹克運動會同1999年FIFA女子世界盃。
山本五十六

山本五十六（1884年4月4號—1943年4月18號），原名高野五十六，係日本海軍軍人，第26、27任聯合艦隊司令長官，最高軍銜係海軍大將，曾經策劃同指揮珍珠港事件、中途島戰役等等。1943年佢視察前線嘅時候，喺所羅門群島畀美軍打落佢座機。死後追贈海軍元帥大將。

明治時期
1884年（明治17年）4月4號，山本五十六（嗰陣叫做「高野五十六」）喺日本新潟縣長岡市出世，佢係老竇高野貞吉嘅六仔，嗰年高野貞吉56歲，所以佢就叫「五十六」，而佢阿媽生佢嘅時候亦已經45歲。
細個嗰陣嘅山本非常好勝，佢讀小學嗰時聽到有人話「乜嘢都食得就係鉛筆唔食得」，結果竟然真係隊咗支鉛筆落肚。1896年（明治29年）喺新潟縣立長岡中學度讀。1901年（明治34年）山本五十六入讀海軍兵學校，係第32期生，同期嘅有鹽澤幸一、吉田善吾、嶋田繁太郎、堀悌吉等等，佢哋之中同山本關係最好嘅係堀悌吉。1904年（明治37年）11月山本由海軍兵學校畢業，名次喺同期192個學生之中排第11。
1905年（明治38年）1月，山本五十六以少尉候補生嘅身份分配到裝甲巡洋艦「日進」號，5月27日山本參加咗日本海海戰，佢左腿炸傷，左手嘅食指同中指炸斷，後尾到咗1938年（昭和13年），山本因為呢件事獲頒「傷殘軍人第一號徽章」。關於山本係點樣炸傷，官方嘅講法係「敵人嘅炮火」；祗不過亦有海軍出身嘅人，話係因為「日進」號前面嘅炮塔炸膛。至於山本五十六受傷嗰陣著嘅軍服，喺太平洋戰爭爆發之前山本將佢捐咗畀家鄉嘅博物館。
之後山本喺防護巡洋艦「須磨」號、戰艦「鹿島」號、海防艦「見島」號、驅逐艦「陽炎」號分別都服役咗幾個月，加埋有一年半時間。喺呢一年半裡面，除咗喺各艦服役之外，山本五十六重作為海軍砲術學校普通科同海軍水雷學校普通科嘅學生，分別接受過一年零四個月同四個月嘅教育。畢業之後，山本被分配到三等巡洋艦（練習艦）「宗谷」號負責訓練任務，第37期嘅少尉候補生井上成美、草鹿任一、小澤治三郎、鮫島具重等等都接受過佢嘅指導。
1909年（明治42年）山本五十六升做海軍大尉。1911年（明治44年）以海軍大學校乙等學生嘅身份畢業，分配去海軍砲術學校同海軍後勤學校做教官，並同當時嘅同事米內光政成為好朋友。

大正時期
1913年（大正2年），高野五十六嘅父母先後過身。同年嘅12月就讀海軍大學校嘅甲等學生課程。1915年（大正4年），時任行政裁判所（相當於最高行政法院）部長、本身亦係法學博士嘅渡邊廉吉，擔心舊長岡藩嘅名門、作為家臣團之一世代侍奉藩主牧野氏嘅山本家會絕後，所以就打算畀高野五十六以養子嘅身份繼承山本家；而長岡藩第13代家主牧野忠毅，佢嘅細佬牧野忠篤子爵對呢件事亦加以美言，最後決定由五十六繼承山本家。同年9月，海軍省發佈咗高野五十六改姓做「山本」嘅公告。
拜仁辛格

拜仁辛格（英文：Bryan Jay Singer，/ˈsɪŋˌər/，1965年9月17號—），美國電影導演、監製、編劇同埋演員。他1995年導演嘅《非常嫌疑犯》攞到奧斯卡最佳原創劇本同埋奧斯卡最佳男配角。拜仁辛格主要導演啲科幻同埋超級英雄片，例如《變種特攻》、《變種特攻2》同埋《超人—強戰回歸》。
拜占庭式建築

拜占庭式建築（Byzantine architecture）係指東羅馬帝國（又叫「拜占庭帝國」）嘅建築風格。
拜偶像

拜偶像（英文：idolatry）係指當一件實際物件（例如雕像）係神噉拜，喺某啲宗教（例如係猶太教）被視為一種罪惡。

亞巴郎諸教
睇埋：破壞偶像主義
雕塑嘅地位喺亞巴郎諸教（Abrahamic religions；包括猶太教、基督教同伊斯蘭教呢三個認同亞巴郎嘅地立嘅宗教）當中係一條好有爭議性嘅問題。簡單噉講，亞巴郎諸教傳統上係堅信一神論，認為宇宙當中除咗上帝之外冇嘢係應該受人崇拜嘅，所以對於拜偶像極之反感，當中伊斯蘭教仲嚴到禁止信徒製作雕像，而伊斯蘭教盛行嘅中東亦都因為噉而喺 8 世紀（大規模改信伊斯蘭教）之後近乎冇嗮雕像藝術。猶太教同基督教相比之下寬鬆啲，當中羅馬天主教對雕像比較包容，一般都俾信徒面向住聖母同聖人嘅雕像祈禱，而猶太教以及新教通常都唔會俾信徒整宗教性質嘅雕像，但一般都容許非宗教性嘅雕像。
拜倫勳爵

拜倫勳爵（"Lord Byron"，原名George Gordon Byron，1788年1月22號—1824年4月19號）係英國英倫詩人。拜倫詩之中，最出名係唐璜，不過到死都未寫好。拜倫成世人都唔平凡，從來都唔循規蹈矩。佢情史有男有女，甚至會亂倫。佢做過上議院議員，注重民生。佢亦有份幫意大利抗奧地利，甚至出錢出力幫希臘獨立打鄂圖曼。
佢有個女，叫Augusta Ada Byron，之後改名做Ada Lovelace。佢係世界第一個寫電腦程式嘅人。

早年生活
内文：拜倫勳爵嘅早年生活
拜倫老豆，約翰「癲佬積克」拜倫上尉嘅雕刻畫，日期不詳
喬治·戈登·拜倫喺1788年1月22號出世喺倫敦嘅霍利斯街； 佢出世嘅地方而家據講被約翰·路易斯百貨公司嘅一間分店佔咗。 佢喺英格蘭中部嘅家族可以無間斷噉追溯返到11世紀同威廉征服者一齊嚟到英格蘭嘅拉爾夫·德·布蘭。 佢嘅土地喺末日審判書裏面都有記錄。
拜倫係約翰·拜倫上尉（人哋叫佢「積克」）同佢第二任老婆，蘇格蘭亞伯丁郡蓋特莊園嘅繼承人凱瑟琳·戈登嘅獨生仔。拜倫嘅阿爺阿嫲係約翰·拜倫海軍中將同蘇菲亞·特雷瓦尼昂。 拜倫阿爺喺做見習船員嗰陣捱過一次船難，之後仲創咗個環遊世界嘅新速度紀錄。佢喺美國獨立戰爭期間捲入咗一次風雨如磐嘅航程之後，就俾報界起咗個花名叫「惡劣天氣積克」拜倫。
拜倫老豆之前同卡馬森侯爵夫人艾米莉亞·奧斯本有段風流韻事，仲喺佢離婚之後幾個星期就娶咗佢做老婆，當時佢已經大咗肚八個月，呢樁婚姻當時引起咗唔少風波。 呢段婚姻唔係幾開心，佢哋頭兩個細路——蘇菲亞·喬治娜同埋一個冇名嘅男仔——都夭折咗。 艾米莉亞自己喺1784年，即係佢哋第三個細路（詩人嘅同父異母家姐奧古斯塔·利）出世差唔多一年之後就死咗。 雖然艾米莉亞係因為消耗性疾病，可能係肺結核而死，但報界就話佢係因為愧疚離開丈夫而傷心欲絕。好耐之後，19世紀嘅資料就話係積克自己對佢嘅「殘暴同邪惡」對待搞到佢咁。
積克之後喺1785年5月13號同蓋特嘅凱瑟琳·戈登結婚，根據所有報道都話佢係為咗佢嘅財產。 為咗攞佢第二任老婆喺蘇格蘭嘅遺產，拜倫老豆加咗個姓「戈登」，變成「約翰·拜倫·戈登」，有時仲自稱「蓋特嘅約翰·拜倫·戈登」。拜倫阿媽要賣咗佢嘅土地同頭銜嚟還佢新老公嘅債，兩年之內，價值大約23,500鎊嘅大莊園就畀揮霍晒，得返個前繼承人每年只有150鎊嘅信託收入。 為咗避債，凱瑟琳喺1786年同佢老公去咗法國，但喺1787年年底返到英國生佢個仔。
拜倫喺1788年1月出世，喺聖瑪麗勒邦教區教堂受洗。 佢老豆似乎想將佢個仔叫做「威廉」，但因為佢冇喺度，拜倫阿媽就用佢自己阿爸個名嚟改佢，叫做喬治·戈登·蓋特， 佢係蘇格蘭詹姆斯一世嘅後人，喺幾年前嘅1779年自殺身亡。
拜倫阿媽凱瑟琳·戈登，由湯瑪斯·斯圖爾森繪畫
拜倫阿媽喺1790年搬返亞伯丁郡，拜倫喺嗰度度過咗部分童年。 佢老豆好快就喺皇后街搬入嚟同佢哋住，但呢對夫妻好快就分居咗。凱瑟琳經常情緒波動同鬱悶， 呢啲可能同佢老公不斷向佢借錢有關。結果，佢為咗滿足佢嘅要求而越陷越深。其中一筆借錢就俾咗佢去法國瓦朗謝訥，佢喺嗰度因為「長期受苦嘅疾病」——可能係肺結核——喺1791年死咗。
當拜倫嘅叔公，posthumously 被稱為「邪惡」嘅拜倫勳爵，喺1798年5月21號死咗嘅時候，10歲嘅拜倫就成為咗第六代羅奇代爾拜倫男爵，繼承咗諾丁漢郡嘅祖傳屋企，紐斯特德修道院。佢阿媽帶佢返英國，但個修道院爛到甩渣，佢冇喺嗰度住，反而決定喺拜倫青少年時期將佢租俾亨利·耶爾弗頓，第十九代格雷·德·魯辛男爵同埋其他人。
凱瑟琳被形容為「冇判斷力同自制力嘅女人」，佢要咪就寵壞同縱容佢個仔，要咪就因為佢固執任性而激嬲佢。佢飲酒令拜倫覺得好嘔心，拜倫經常嘲笑佢矮同肥，搞到佢好難捉到佢嚟懲罰佢。拜倫生嚟就有隻右腳畸形；佢阿媽有次發火嘅時候，稱呼佢為「跛腳仔」嚟報復。 不過，拜倫嘅傳記作家多麗斯·蘭利·摩爾喺佢1974年嘅著作《Accounts Rendered》裏面，畫咗一幅更加富同情心嘅拜倫夫人形象，講到佢點樣堅定不移噉支持佢個仔，犧牲咗自己本身已經唔穩定嘅財務嚟俾佢喺哈羅同劍橋過奢侈嘅生活。蘭利-摩爾質疑19世紀傳記作家約翰·高特話佢酗酒嘅講法。
拜倫奶奶，朱迪絲·諾埃爾，米爾班克尊貴女士，喺1822年死咗，佢遺囑要求拜倫改姓「諾埃爾」先可以繼承佢一半嘅遺產。因此，佢攞到一份優先權皇家令狀，令佢可以「只採用諾埃爾呢個姓」同「喺所有榮譽稱號之前加上諾埃爾呢個姓氏」。由嗰陣開始，佢簽名就係「諾埃爾·拜倫」（英國貴族通常嘅簽名只係貴族頭銜，喺呢個例子就係「拜倫」）。有啲人估佢咁做係想佢嘅縮寫變成「N.B.」，模仿佢偶像拿破崙·波拿巴嘅縮寫。拜倫夫人最後繼承咗溫特沃斯男爵嘅頭銜，變成「溫特沃斯夫人」。

教育
拜倫最初喺1798年喺鴨巴甸文法學校接受正規教育，直到佢10歲返回英格蘭。1799年8月，佢入讀杜威治嘅威廉·格萊尼醫生嘅學校。喺貝利醫生嘅照顧下，佢被鼓勵適度運動，但佢為咗彌補自己畸形嘅腳，忍唔住要「暴力」咁運動。佢阿媽經常干預佢讀書，時不時將佢由學校帶走，咁可能導致佢缺乏自律，忽視咗古典學科嘅學習。
拜倫喺1801年被送到哈羅公學，喺度一直讀到1805年7月。佢係個平平無奇嘅學生，打板球都唔叻，但佢喺1805年代表學校參加咗喺羅茲板球場舉行嘅第一場伊頓對哈羅板球賽。
佢嘅不節制唔單止局限於體育運動。拜倫讀書嗰陣識咗瑪麗·查沃斯，仲鍾意咗佢，就係因為咁佢1803年9月拒絕返回哈羅。佢阿媽寫道：「佢冇乜病，我淨係知佢中咗愛情毒，仲係絕望嘅戀愛，喺我睇嚟係最嚴重嘅病。總之，個仔為咗查沃斯小姐迷失咗自己。」喺拜倫之後嘅回憶錄入面，「瑪麗·查沃斯被描繪成佢成年後性慾嘅第一個對象。」
約翰·菲茨吉本，第二代克萊爾伯爵
拜倫最後喺1804年1月返咗學，佢嘅生活開始穩定落嚟，並同其他哈羅嘅男仔建立咗一圈充滿感情嘅關係，佢對呢段時光記憶猶新：「我喺學校嘅友誼對我嚟講係《激情》（因為我一向都好激動）。」最持久嘅友誼係同約翰·菲茨吉本，第二代克萊爾伯爵建立嘅——佢細過拜倫四年——佢哋喺好多年之後，1821年喺意大利意外重逢。佢懷念喺哈羅友誼嘅詩作《童年回憶》（1806年）表達咗一種有先見之明嘅「性別差異意識，呢種意識最終可能會令英格蘭對佢嚟講變得難以忍受。」喺約翰·默里檔案庫嘅拜倫信件中，有證據顯示佢同哈羅一個細過佢嘅男仔約翰·托馬斯·克拉里奇有過一段之前冇人提及過嘅短暫戀情。
隨後嘅秋天，佢入讀咗劍橋大學三一學院，喺度識咗細過佢嘅約翰·埃德爾斯頓並同佢成為咗好朋友。關於佢呢個「受庇護者」，佢寫道：「由1805年10月我入讀三一學院開始，佢就一直係我嘅密友。佢嘅聲音首先吸引咗我嘅注意，佢嘅樣貌令我留意佢，佢嘅舉止令我永遠鍾意佢。」埃德爾斯頓死咗之後，拜倫寫咗《瑟爾扎》呢個輓歌系列嚟紀念佢。喺之後嘅歲月裏，佢將呢段關係形容為「一段激烈但係《純潔》嘅愛同熱情」。不過，要明白呢句說話嘅背景係當時英格蘭社會對同性戀嘅態度越嚟越硬，甚至會對被定罪或者懷疑嘅人實施嚴厲嘅懲罰（包括公開絞刑）。另一方面，呢段關係可能真係「純潔」嘅，因為尊重埃德爾斯頓嘅純真，同佢喺哈羅公學經歷過嘅（可能）更加露骨嘅性關係形成對比。佢寫嘅詩《紅玉髓》就係講佢收到埃德爾斯頓送嘅紅玉髓。
拜倫喺三一學院度過咗三年，期間佢參與咗拳擊、騎馬、賭博同性冒險。喺劍橋大學讀書嗰陣，佢仲同一班男人建立咗終身嘅友誼，好似約翰·卡姆·霍布豪斯，佢將拜倫引入咗支持自由主義政治嘅劍橋輝格俱樂部，仲有弗朗西斯·霍奇森，佢係國王學院嘅院士，拜倫同佢就文學同其他事務一直保持通信，直到拜倫過身。
拜仁頌

《拜仁頌》（德文：Bayernhymne）係德國拜仁自由州嘅州歌。

歷史
《拜仁頌》嘅旋律係干夏德·麥斯美良·管茨（Konrad Max Kunz）喺1835年寫嘅，後來管茨嘅朋友米沙毅·約施納（Michael Öchsner）根據旋律填咗三段歌詞。首歌喺1860年12月15號首演。
約施納嘅第三段歌詞係稱讚當時嘅拜仁國王麥斯美良一世（Maximillian I）嘅。1918年，最後一任拜仁國王路德域施三世（Ludwig III）退位之後，1946年，詩人約瑟夫·瑪利亞·盧茨（Joseph Maria Lutz）重新寫過咗《拜仁頌》嘅第三段歌詞，同時修改咗第一同第二段歌詞，將第一段嘅「德國土地」（Deutsche Erda）改成「祖先土地」（Heimaterde），同埋將裡面稱讚德國嘅內容全部改過晒。同一年，《拜仁頌》成為拜仁州嘅正式州歌。1966年，時任拜仁州總理歐豐斯·哥珀（Alfons Goppel）揀咗盧茨寫嘅歌詞做官方歌詞。
1980年，時任拜仁州州長福蘭茨·約瑟夫·施特勞斯（Franz Josef Strauß）再次修改《拜仁頌》嘅官方歌詞，將第三段踢走，又將官方歌詞裡面嘅「祖先土地」改返做「德國土地」。但係舊歌詞唔係無人再唱。2006年9月教宗本篤十六世訪問拜仁嘅時候，歡迎佢嘅兒童合唱團就唱咗「祖先土地」。

粵語翻譯
拜仁嘅土地，上帝於你同在！
德國土地，父母邦！
你嘅遼闊土地
由上帝用仁慈嘅雙手統治。
佢上帝會保護你嘅草原
保護你每一座城鎮嘅房屋
重會喺佢嘅天空上面
保留你嘅顏色，白同藍！
拜仁嘅人民，上帝與你等同在。
我等堅守父輩嘅價值，
喺和諧同和平裡面同生，
主宰我等自己嘅命運！
我等同德國兄弟團結一心。
全世界都見證著我等嘅團結。
我等古老而華麗嘅旗幟，
經得起考驗，白同藍！
尋寶

尋寶係種探險活動，目的係想搵返收埋咗嘅寶藏。呢種活動係源自考古學，皆因考古要掘地去搵古物，有啲古物好值錢，第啲人有樣學樣，逐漸就發展出尋寶呢種活動。
尋回狗

尋回狗（Retriever），或者叫尋回犬，係獵狗嘅其中一個種類，主要用嚟幫獵人搵返同攞返打低咗嘅獵物。
比較出名嘅品種包括金毛尋回犬，而家做咗寵物。
尋夢舞

一男一女喺度跳尋夢舞。
尋夢舞（Kujawiak）係源自 19 世紀上半橛波蘭中部嘅一種舞曲同舞蹈。喺舞步上，尋夢舞會涉及一對對嘅男女一齊成雙成對噉跳，一路跳一路旋轉（有少少似波蘭轉舞）。喺音樂特性上，尋夢舞嘅節奏係三拍子，速度中等偏快，傾向係 120 至 150 bpm 左右，多彈性速度。
尋味行

《尋味行》（英文：Tasty Trails）係香港電視廣播有限公司嘅飲食節目，由梁凱晴、邵珮詩、宋婭彤做主持，喺2021年1月8號到4月9號香港時間逢禮拜五21:00到21:30喺J2播。節目會介紹臺灣嘅優質食材。
尋人啟事

尋人啟事係張貼喺報刊、雜誌、網路或公告欄等等公眾區域用嚟請大家幫手搵人嘅公開聲明。入面講啲嘢因為同公眾嘅關係唔係咁密切，主要係出文條友諗住搵返指定人物而引人哋關注而唔對公眾造成影響，所以啟事用嘅一種聲明。
尋人記

《尋人記》（英文：Big Big Old World）係香港無綫電視新聞及資訊部製作嘅資訊節目，搵返1980到90年代新聞故仔嘅主角重新訪問，由方東昇、黃曉瑩、李曉欣同黃靖婷主持。節目有兩輯：第一輯由2021年4月5號到4月16號逢禮拜一到五22:30-23:00喺翡翠台首播，總共10集；第二輯（《尋人記 II》）由2022年5月19號到6月17號逢禮拜四、五22:30-23:00喺翡翠台首播。
大坑東遊樂場

大坑東遊樂場，香港公園之一，遊樂場之一，喺大坑東界限街六十三號，另一邊為大坑東道同棠蔭街，英文叫Tai Hang Tung Recreation Ground。行政上歸深水埗區。設施有草地球場、欖球場、門球場，以及十一人足球場、欖球場、七人足球場。
大坑東邨一號遊樂場

大坑東邨一號遊樂場，香港公園之一，遊樂場之一，喺大坑東棠蔭街，英文叫Tai Hang Tung Estate Playground No.1。行政上歸深水埗區。設施有硬地球場、籃球場，以及七人足球場。
大坑徑

大坑徑（英文：Tai Hang Drive）係香港大坑一帶半山嘅一條行車路，依山而建，道路盡頭直達山崖，因此被封塞。
大坑徑只可以連接大坑道近住瑞士花園，但係有好多條樓梯直通山上山下。道路兩邊為高級住宅區例如龍華花園、渣甸山名門、嘉景臺，其中有一間學校叫做中華基督教會公理高中書院。

交通
維基同享有多媒體嘅嘢：Tai Hang Drive
大坑徑有專線小巴21M線直達銅鑼灣蘭芳道。
大坑徑休憩處

大坑徑休憩處，香港公園之一，遊樂場之一，喺灣仔大坑，大坑徑同春輝道交界，英文叫Tai Hang Drive Sitting-out Area。行政上歸灣仔區。設施有狗公園、寵物公園。
大坑東道

大坑東道（Tai Hang Tung Road）係香港一條行車馬路，響九龍深水埗區大坑東（石硤尾同九龍塘中間），由界限街開始，去到南山邨道、桃園街交界，1.1公里長。
大坑東道兩邊主要係大坑東邨、大坑西邨及南山邨，有多條巴士線及小巴線經過，路段主要係雙線雙程行車，亦有部份路段係三線雙程行車，路上設有油站。
大坑東宣道小學

大坑東宣道小學（英文：Alliance Primary School, Tai Hang Tung）係香港一間津貼小學，1965年由香港九龍塘基督教中華宣道會創校，校址喺九龍石硤尾大坑東邨棠蔭街23號。
宋景哲

宋景哲，係大韓民國嘅一個男藝人同埋演員。
宋歌人

宋歌人，係大韓民國嘅一個女藝人同埋歌手。
宋枝恩

宋枝恩，係大韓民國嘅一個女藝人同埋歌手。
宋楚瑜

宋楚瑜（1942年3月16號—）係中華民國政治人，湖南湘潭出世，1949年闔家搬到臺灣。佢本來係中國國民黨員，做過中華民國臺灣省省長，1999年因為唔夠連戰爭，做唔到中國國民黨總統候選人，另起爐灶成立親民黨選總統，最終畀民進黨陳水扁漁人得利贏咗。2004年總統大選佢同連戰和解，肯做副總統候選人，但依然畀陳水扁贏啲啲而成功連任。2012、2016年同2020年，佢三次代表親民黨選總統都輸咗，2020年更因為得票率唔夠5%要沒收保證金。
宋欣橋

宋欣橋係中國語言學者。佢喺北京大學中文系漢語專業畢業，之後做過中學老師。1976年至2003年，佢喺教育部、國家語言文字工作委員會做嘢。佢亦兼任香港中文大學普通話教育研究及發展中心榮譽專業顧問。
2018年，有香港網民留意到香港教育局小學中文網上教學資源頁面度，宋欣橋寫嘅文章《淺論香港普通話教育的性質與發展》強調，「香港漢族人的母語是漢語」，粵語只屬「地域變體」。呢篇文章再次引起普教中嘅爭議。香港大學中文教育研究中心總監謝錫金撰文反駁。
宋時烈

宋時烈（韓文：송시열；1607年十一月十二—1689年七月廿四），初名聖賚、聖來、字英甫、號尤岩、尤齋、華陽洞主、橋山老夫、南澗老叟、諡號文正。係韓國李氏朝鮮後期嘅文臣、政治人、儒學者、畫家、性理學思想家。李朝後期嘅性理學嘅巨頭兼禮訟論爭嘅主要人物、西人黨嘅保守派同首領、首任老論黨黨首。南人黨領許穆、尹善道、尹鑴嘅政敵之一。
後世朝鮮人有稱佢為宋子（송자）、宋夫子（송부자）。
宋書

《宋書》係中國嘅廿四史其中一本，講劉宋嘅史，由南梁嘅沈約著作。
宋東

宋東，香港親中派政治人物。

選舉經歷
喺2021年9月，佢成為香港特别行政區選舉委員會委員(內地港人團體代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
布依族

布依族係中國其中一個少數民族，主要住喺貴州交界，人口300萬。
布倫活鎮中心站

布倫活鎮中心站（英文：Brentwood Town Centre Station）係加拿大溫哥華架空列車嘅一個站，位於本拿比盧歇高速公路同惠靈敦道交界處東北邊。由於靠近大型商場，布倫活鎮中心站係千禧線最繁忙嘅車站之一。

設計
布倫活鎮中心站嘅設計結合徂木材同鋼鐵，構成由優雅嘅曲面。大量使用玻璃嘅外牆，令到車站喺夜晚睇起身好似識得發光。2002年5月11號，負責設計布倫活鎮中心站嘅Perkins+Will設計公司獲頒加拿大總督建築獎章。
市鎮公園北兒童遊樂場

市鎮公園北兒童遊樂場，香港公園之一，遊樂場之一，喺新界元朗公園北路，喺元朗公園之北，水牛嶺北面山腳，英文叫Town Park North Children's Playground。行政上歸元朗區。設施有狗公園、寵物公園。